# **DAI opstart vs COVID-19**

Vi har efterhånden nok alle sammen vænnet os til at leve med COVID-19 i vores hverdag, men nu skal vi også vænne os til det i bowlinghallen og i DAI tager vi de anbefalede forbehold meget seriøst. Derfor er der lidt tilpasninger til stævneformatet, som vi håber I tager godt imod, da det er til alles bedste. De kan blive tilpasset yderligere efter første stævne, hvis vi finder det nødvendigt.

* Der er kun 2 starter pr. stævne med max. 16 hold pr. start. - 1. start kl. 10 og 2.start kl. 12.30.

Hvis mere end 32 tilmeldte hold pr. stævne, bliver det efter først-til-mølle princippet.

* Der vil ikke være den sædvanlige præmieoverrækkelse. Præmiegavekort og vin bliver uddelt sammen med slagsedlen. Vinderne vil stadig blive annonceret i højtaleren, samt annonceret på hjemmesiden og evt. som opslag i hallen.
* Selvom det bliver dyrere for os at afholde stævnerne, bliver deltagergebyret fastholdet til 420 kr. pr. hold.
* I vil stadig kunne melde ind på foretrukken start, men vi forbeholder os ret til, ved mindre en 32 tilmeldte hold, at fordele holdene jævnt over de 2 starter, så der evt. kan være et par tomme baner pr. start, der sikre yderligere afstand. Desuden bliver klubberne samlet på banerne, sådan at forstå at har klubben tilmeldt 3 hold til samme start, får de 3 baner ved siden af hinanden og så fremdeles, så langt det er muligt.
* Desuden anbefales det, at alle der ikke er i gang med at kaste, sidder ned og når der er skudt rykker alle en plads frem og kasteren sætter sig bagest.
* Når man står som kaster, tages ekstra hensyn til kasteren på den anden bane - især henover kuglereturen.
* Læs desuden DBwF og kulturministeriets retningslinjer på:

[Danmarks Bowling Forbunds - Generelle COVID-19 retningslinjer](https://bowlingsport.dk/wp-content/uploads/2020/08/Vejledning-corona-pr.-20.08.2020.pdf)

[Kulturministeriets - Retningslinjer for genåbning af indendørs idræts- og foreningsliv](https://kum.dk/fileadmin/KUM/Documents/COVID-19_DOX/Retningslinjer_for_genaabning_/Retningslinjer_for_genaabning_af_indendoers_idraets-_og_foreningsliv_samt_idraets-_og_fritidsfaciliteter_august.pdf)

|  |
| --- |
| **Lad os stå sammen - hver for sig** |

